Arūnas Valinskas

Arūnas Valinskas (g. 1966 m. lapkričio 28 d. Lazdijuose) – televizijos laidų, įvairių netradicinių konkursų ir renginių vedėjas, prodiuseris bei iniciatorius, humoristas. Buvęs LR Seimo narys, Seimo pirmininkas ir Tautos prisikėlimo partijos įkūrėjas.

 Išsilavinimas 
1984 m. aukso medaliu baigė Vilniaus 12-ąją vidurinę mokyklą,A.Valinskas apsilankė savo mokykloje . Diena.lt, 2008-12-12. Nuoroda tikrinta 2024-06-05. įstojo į Vilniaus universiteto Teisės fakultetą. 1987 m. išbrauktas iš studentų sąrašo dėl „elgesio, nesuderinamo su tarybinio studento vardu“.Paulius Tumosa. „Žvaigždžių dieta“: vegetaru jaunystėje buvęs A. Valinskas dabar valgo tarakonus ir bebrieną. Lrytas.lt, 2013-03-26. Nuoroda tikrinta 2024-06-05. Vėliau grąžintas (1988, 1991 m.) ir vėl pakartotinai pašalintas (1990, 1992 ir 1994 m.), kadangi aktyvi koncertinė veikla buvo sunkiai suderinama su studijomis.

Nuo 2000 iki 2002 m. vėl studijavo Vilniaus universitete, baigė neakivaizdines teisės studijas, sėkmingai apgynė magistro darbą „Bausmių teorijos“ (darbo vadovas – bendrakursis doc. Gintaras Švedas), teisės magistras (baudžiamosios teisės specializacija).Arūnas Milašius. Už ką Valinską išmetė iš universiteto. Delfi.lt, 2017-11-18. Nuoroda tikrinta 2024-06-05.

 Šeima 
Vedė 1988 m., žmona – Inga Valinskienė, dainininkė, TV laidų vedėja bei įgarsintoja, buv. LR Seimo narė. Sūnūs – Arūnas ir Šarūnas.http://www.vrk.lt/rinkimai/400_lt/Kandidatai/Kandidatas22965/Kandidato22965Anketa.html 

 Pramogų verslo karjera 
Sceninę veiklą pradėjo studijų laikotarpiu 1985 metais, kai su humoro grupe „Dviratis“ parengė pirmąją koncertinę programą. Vėliau kartu su ja surengė apie 1 tūkst. koncertų.

Televizinę veiklą pradėjo 1992 m. LTV ir netrukus perėjo į „LitPoliinter“ televiziją, pasiūlęs žaidimo „Taip. Ne“ koncepciją.www.lzinios.lt A.Valinskas skris į kosmosą Tapo prodiuseriu, televizijos laidų, šou bei renginių vedėju, yra įvairių netradicinių konkursų bei renginių kaip „Mis nelaisvė“ iniciatorius, organizatorius ir idėjų autorius.

1997–1998 m. vedė BTV pramoginę laidą šeimai „Vakarėlis Jums“, kurią rodydavo sekmadienio vakarais.

Kurtos bei vestos laidos: „Vakarėlis Jums“ (BTV), viktorinos „Taip. Ne“, „Žodžių mūšis“, „Šeši nuliai – milijonas” (LNK), humoro laidos „Dviračio žinios“, „Dviračio šou, „Dviračio televizija“, kasmetiniai „Auksinių svogūnų“ apdovanojimai, debatų laidos „Korida“ (BTV), „Arena“, realybės šou „Seimo viešbutis“, „Žvaigždžių akademija“, muzikiniai šou „Kelias į žvaigždes“, „Žvaigždžių vartai“. Buvo LNK muzikinio projekto „Žvaigždžių duetai“ komisijos nariu bei kviestine žvaigžde, 2010 m. – LNK talentų šou „Dvi minutės šlovės“ komisijos nariu.

2012 m. BTV atgaivino viktoriną „Taip. Ne“, yra BTV muzikinio konkurso „Muzikinė kaukė“ komisijos narys, LNK pokalbių šou „Plikis ir Ponia“ kartu su Rūta Mikelkevičiūte vedėjas.

2013 m. vedė Nacionalinę Lietuvos atranką į „Eurovizijos“ dainų konkursą.

Savo biografijoje „Akiplėša, arba Tas ir kitas Arūnas Valinskas“, išleistoje 2009 m., A. Valinskas nurodė iš viso dalyvavęs daugiau nei 2,5 tūkst. renginių, koncertų ir viktorinų, radijo ir TV programų.

Nuo 2014 m. su Andriumi Tapinu veda intelektinio žaidimo laidą „Auksinis protas“.

2016 m. vedė laidą „Atspėk dainą“, kurią po 6 laidų atšaukė dėl A. Baukutės pasisakymų laidos metu.

Nuo 2020 m. laidos „Teleloto“ prodiuseris ir pirmos 2020–2021 sezono laidos vedėjas.

 Politinė karjera 
2008 m. įkūrė Tautos prisikėlimo partiją, buvo išrinktas jos pirmininku. 2008 m. Seimo rinkimuose išrinktas į 2008–2012 m. kadencijos Seimą. Pirmojo posėdžio metu 2008 m. lapkričio 17 d. vakarą (antruoju slaptu balsavimu) išrinktas Seimo Pirmininku visai kadencijai. 2009 m. rugsėjo 15 d. atstatydintas iš LR Seimo Pirmininko pareigų. 2012 m. spalio 14 d. vykusiuose 2012 m. Lietuvos Respublikos Seimo rinkimuose kandidatavo kartu su Liberalų ir centro sąjunga, bet nebuvo perrinktas ir sugrįžo į pramogų verslą.

 Kontroversijos 
1999 m. teismas pripažino A. Valinską kaltu pagal Baudžiamojo kodekso straipsnį už pajuokavimą apie padėtą bombą „Šarūno“ viešbutyje, kuriame vyko dainininkų Žilvino Žvagulio ir Irenos Starošaitės vestuvės ir jose jis buvo piršliu. Gavęs 15 tūkst. Lt baudą, A. Valinskas sumokėjo ją baltomis 1, 2 ir 5 centų nominalų monetomis, atvežęs jas suverstas į priekabą.

Nors pagal Lietuvos Respublikos Konstitucijos Seimo Statuto 60 straipsnį „Seimo nario pareigos, išskyrus jo pareigas Seime, nesuderinamos su jokiomis kitomis pareigomis valstybinėse įstaigose ir organizacijose, taip pat su darbu verslo, komercijos bei kitose privačiose įstaigose ar įmonėse. Seimo narys negali gauti jokio kito atlyginimo, išskyrus atlyginimą už kūrybinę veiklą“, www3.lrs.lt Lietuvos Respublikos Konstitucija anksčiau buvęs Lietuvos pramogų pasaulio lyderiu A. Valinskas ir toliau pakankamai aktyviai dalyvavo televizijos projektų veikloje, teigdamas, jog „Seimo nariui kūrybinė veikla nėra draudžiama. Tegul kas nors pabando įrodyti, kad laidos kūrimas ir vedimas nėra kūrybinė veikla“.www.lzinios.lt Seimo nariai tebetraukia pramogų karavaną Būdamas Seimo nariu, A. Valinskas keletą kartų buvo LNK muzikinio projekto „Žvaigždžių duetai“ komisijos nariu bei kviestine žvaigžde, vėliau visą sezoną buvo LNK talentų šou „Dvi minutės šlovės“ komisijos nariu. 2012 m. rugsėjo mėn. jis BTV televizijoje atgaivino savo anksčiau prodiusuotą bei vestą populiarią viktoriną „Taip. Ne“.

2016 m. kovo 28 d. A. Valinską pareigūnai sustabdė Žaliųjų ežerų gatvėje, Vilniuje, apie 16 val. Vyrui nustatytas 0,62 girtumo laipsnis. Už šį prasižengimą jam buvo laikinai atimtos teisės vairuoti automobilį.

 Diskografija 
 2005 m. – „Geriausios Dainos Draugam“ (MC)

 Literatūra 
 Akiplėša, arba Tas ir kitas Arūnas Valinskas (sud. Laisvė Radzevičienė).www.15min.lt Arūnas Valinskas: knygai dabar pats laikas – Kaunas: Žurnalų leidybos grupė, 2009. – 424 p.: iliustr. – ISBN 978-609-410-014-7

 Šaltiniai 

 Nuorodos 

 Arūno Valinsko profilis Lietuvos Respublikos Seimo oficialioje svetainėje

|-

Kategorija:LR Seimo pirmininkai
Kategorija:Lietuvos prodiuseriai
Kategorija:Lietuvos humoristai
Kategorija:Lietuvos laidų vedėjai
Kategorija:Lietuvos renginių vedėjai